f48a892ffa108cefaafcac345cedd038
Πως βοηθά η μεσοθεραπεία στην τριχόπτωση;
cyprusdermaclinic.com
2021.31
Σε περιπτώσεις τριχόπτωσης και αλωπεκιών, χρησιμοποιούμε τη μεσοθεραπεία για να εισάγουμε στο δέρμα του τριχωτού της κεφαλής, δηλαδή μέσα στους θυλάκους των τριχών τα κατάλληλα φαρμακευτικά και πολυβιταμινούχα σκευάσματα, για την ενδυνάμωση και επανέκφυση των τριχών. Προηγείται λήψη ιατρικού ιστορικού, κλινική εξέταση και ψηφιακή δερματοσκόπηση για να διαγνωσθεί ο τύπος της αλωπεκίας (ανδρογεννετική, διάχυτος, ουλωτική, γυροειδής κλπ), έτσι ώστε να καθοριστεί το φαρμακευτικό “κοκτέιλ” που θα χρησιμοποιηθεί. Στο φάσμα των ουσιών που χρησιμοποιούνται περιλαμβάνονται πολυβιταμίνες, μέταλλα, ιχνοστοιχεία, αντιοξειδωτικές ουσίες σε συνδυασμό με φαρμακευτικές ουσίες, όπως μινοξιδίλη, φιναστερίδη, ντουταστερίδη, στεροειδή κλπ.



4f9045a9eb0ef50edab1452093b40823
Ποιά η διαδικασία και δράση της μεσοθεραπείας για τριχόπτωση;
cyprusdermaclinic.com
2021.31
Η Μεσοθεραπεία Μαλλιών είναι μια σχετικά ανώδυνη τεχνική, με την οποία εισάγονται ενεργά θρεπτικά συστατικά στο μεσόδερμα, το μεσαίο στρώμα του δέρματος, για την ενδυνάμωση της τριχοφυΐας.Αφού ολοκληρωθεί το πρωτόκολλο καθαρισμού του τριχωτού, με αυστηρή τήρηση των κανόνων αποστείρωσης, εφαρμόζεται ήπια τοπική αναλγητική αγωγή.Στη συνέχεια, δημιουργώντας μικρονυγμούς στην επιδερμίδα, η μέθοδος επιτρέπει τη διαδερμική διείσδυση βιταμινών, μετάλλων και αντιοξειδωτικών παραγόντων απευθείας στα βαθύτερα στρώματα της.Συγκεκριμένα, η θεραπεία στοχεύει στην προώθηση αναζωογονητικών συστατικών στο χόριο. Έτσι διαμορφώνεται ένα περιβάλλον, που εμπλουτίζεται με βιταμίνες, αμινοξέα, νουκλεϊκά οξέα, ιχνοστοιχεία, μέταλλα και ένζυμα και ευνοεί την αλληλεπίδραση μεταξύ κυττάρων και μεσοκυττάριου χώρου. Ως αποτέλεσμα επιτυγχάνεται η αύξηση του πάχους των τριχών και κατ’ επέκταση της συνολικής πυκνότητας των μαλλιών και βελτιώνεται η αισθητική ποιότητα στην πρόσθια γραμμή του τριχωτού



50ae0da9330f242bb5dabe4da4af599f
Πόσες συνεδρίες χρειάζονται;
cyprusdermaclinic.com
2021.31
Οι θεραπείες γίνονται μία φορά το μήνα για έξι-οχτώ μήνες, ανάλογα το είδος της αλωπεκίας. Απο τις πρώτες κιόλας θεραπείες παρατηρούμε μείωση της τριχόπτωσης, στη συνέχεια σταθεροποίηση και ενδυνάμωση.


